Colectiv (títol internacional: "Collective") és un documental de 2019 dirigit pel cineasta romanès Alexander Nanau. La pel·lícula fou estrenada el setembre de 2019 a la 76a Mostra Internacional de Cinema de Venècia i es va començar a projectar als cinemes romanesos el 28 de febrer de 2020. "Colectiv" fou escollida per Romania com la pel·lícula candidata als Premis Oscar de 2020 en la categoria de millor pel·lícula internacional. Addicionalment, també va obtenir una nominació al millor documental.